**PRIVOLA
ZA PRIKUPLJANJE I OBRADU OSOBNIH PODATAKA**

U skladu s odredbama Uredbe (EU) 2016/679 Europskog parlamenta i Vijeća od 26. travnja 2016. godine o zaštiti pojedinaca u vezi s obradom osobnih podataka i slobodnom kretanju takvih podataka te o stavljanju van snage Direktive 95/46/EZ (dalje: Opća uredba o zaštiti osobnih podataka) i Zakona o provedbi Opće uredbe o zaštiti podataka (NN, br. 103/03, 118/06, 41/08, 130/11, 106/12), obavještavamo Vas:

1. da je Fakultet građevinarstva, arhitekture i geodezije u Splitu (dalje: Fakultet), u svojstvu voditelja zbirke osobnih podataka, ovlašten prikupljati i obrađivati osobne podatke zaposlenika, vanjskih suradnika, studenata, poslovnih partnera (u daljnjem tekstu: ispitanika) temeljem:
* Zakona o znanstvenoj djelatnosti i visokom obrazovanju
* Temeljnog kolektivnog ugovora za znanost i visoko obrazovanje
* Zakona o plaćama službenika i namještenika u javnim službama
* Zakona o radu
* Zakona o mirovinskom osiguranju
* Zakona o zdravstvenom osiguranju
* Općeg poreznog zakona
* Zakona o službenoj statistici, te
* drugih zakonskih i podzakonskih akata; te

da podatke koriste stručne službe Fakulteta u zakonom propisanu svrhu;

1. da sve ostale podatke čije prikupljanje nije normirano gore navedenim aktima, Fakultet prikuplja na dobrovoljnoj osnovi, temeljem privole ispitanika, te da se ti podaci koriste i obrađuju na zakonit i svrsishodan način;
2. da, osim u slučajevima predviđenim pozitivnim zakonskim propisima, Fakultet prikupljene podatke neće prenositi i davati na korištenje trećim (neovlaštenim) osobama bez pisane privole ispitanika;
3. da temeljem odredaba Opće uredbe o zaštiti osobnih podataka, ispitanik ima sljedeća prava:
* osobno ili putem zakonskog zastupnika ili punomoćnika zatražiti od voditelja obrade informacije o radnjama koje su poduzete postupajući prema zahtjevu za pristup podacima (pravo na transparentnost);
* osobno ili putem zakonskog zastupnika ili punomoćnika zatražiti od voditelja obrade potvrdu obrađuju li se njegovi osobni podaci te ostale informacije sadržane u čl. 15. Opće uredbe o zaštiti osobnih podataka (pravo na pristup podacima);
* od voditelja obrade, bez nepotrebnog odgađanja, ishoditi ispravak netočnih osobnih podataka koji se na njega odnose (pravo na ispravak);
* od voditelja obrade ishoditi brisanje osobnih podataka koji se na njega odnose bez nepotrebnog odgađanja (pravo na zaborav);
* od voditelja obrade ishoditi ograničenje obrade (pravo na ograničenje obrade);
* od voditelja obrade zaprimiti osobne podatke koje mu je dao u strukturiranom, uobičajeno upotrebljavanom i strojno čitljivom formatu radi prijenosa podataka drugom voditelju obrade (pravo na prenosivost podataka);
* uložiti prigovor na obradu osobnih podataka koji se obrađuju radi izvršavanja zadaća od javnog interesa ili legitimnog interesa voditelja obrade ili treće strane (pravo na prigovor);
* usprotiviti se odluci koja se temelji isključivo na automatiziranoj obradi, uključujući izradu profila, koja bi za ispitanika proizvela pravne ili druge važne učinke (pravo protivljenja odluci na temelju profila);
* povući privolu u svakom trenutku (pravo na povlačenje privole).
1. da se navedeni podaci obrađuju ručno i automatizirano sukladno Općoj uredbi o zaštiti osobnih podataka te nacionalnom zakonodavstvu koje definira provedbu uredbe;
2. da uskrata podataka koje je Fakultet dužan pribavljati temeljem zakonskih odredaba može rezultirati uskratom određenih prava.
3. da se radi ostvarivanja navedenih prava možete obratiti na mail: **zastita.podataka@gradst.hr****.**

Nastavno na navedeno, svojim potpisom
Fakultetu građevinarstva, arhitekture i geodezije u Splitu
**dajem izričitu suglasnost**da moje osobne podatke, za koje je potrebna privola koristi u sljedeće svrhe:

* objavu imena i prezimena te radnog mjesta na web stranici Fakulteta građevinarstva, arhitekture i geodezije u Splitu, u svrhu obavještavanja tko su zaposlenici Fakulteta građevinarstva, arhitekture i geodezije u Splitu;
* objavu fotografija, snimljenih za potrebe identifikacije te snimljenih na službenim aktivnostima Fakulteta građevinarstva, arhitekture i geodezije u Splitu, u svrhu obavještavanja zainteresirane javnosti te u promidžbene svrhe,
* privatne kontakt podatke (adresa prebivališta i/ili druga kontakt adresa i/ili e-mail adresa), u svrhu uspostave učinkovite i pravovremene komunikacije.

U Splitu, dana \_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime:

Vlastoručni potpis: